<<ทางลัดสู่จุดรวมพล>>

     จุดพักรถ Motor way ขาออกครับ

<<ผู้กองบรรยายภารกิจก่อนปฎิบัติการ>>

     น้อง GB มาว่ากันด้วยเรื่อง อาหารระหว่างออกเดินทางไปตามเส้นทางด่วน ซึ่งล้วนแล้วแต่แพง และรสชาติประมาณว่า ทานแล้วต้องมองบน 555+ จึงไม่แปลกใจที่หลายๆคนกร่นด่า มายุคหลังๆดูดีงามขึ้นเยอะ เมื่อฟาสท์ฟู้ดและร้านกาแฟหลายๆเจ้ามาบุกให้พอเป็นที่พึ่งกันได้ สำหรับสาขานี้ก็ดูดีไม่เบา แถมมีโปรโมชั่นเหมือนๆกับสาขาทั่วๆไป ให้เราได้ลองลิ้มกันเปรมๆ 555+ แวะมาช่วงเช้าๆ (เกือบ 10 โมง แล้วยังเช้าอยู่อีกเหรอ ลูก 555+) ยังพอได้เจอะเมนูอาหารเช้าดูน่าโดน ลองตะโกนเตรียมทัพเข้าโจมตีกันไปดูจ๊ะ

<<เป้าหมายที่เข้าโจมตี >>

     - Pancake pork + น้ำส้ม (109 บาท) ????????????: แพนเค้กเนื้อเนียน 3 ชิ้น ไม่หอมเท่าไหร่ ทำมาร้อนๆพอได้ เนื้อนิ่มๆนุ่มๆ ดีใช้ได้ หมูแผ่นย่างมาฉ่ำดีพอได้ ไม่แห้งจนเกินไป หอมพอได้ เค็ม หวาน พอทานได้จ๊ะ

     - Pancake with bacon (109  บาท) ????????????: แพนเค้กหนานุ่มสีสวย ประกบเนื้อหมูและเบคอน แทรกซึบด้วยชีส ให้รส เค็ม หวาน มัน หอมพอประมาณ ดีใช้ได้จ๊ะ

     - Chocolate sundae (โปรโมชั่น 19 บาท) ????????????????: เนื้อไอศครีมเหนียว เนื้อเนียนนุ่ม แน่นมากๆ รสออกหวาน มันกำลังดีเลยครับ ราดด้วยซอสช็อกโกแลตหวานๆ เหนียวๆ ราดมาไม่มีหวง เย็นๆชื่นใจกดกันไปคนละ 2 แก้ว 555+

     - Premium chocolate (55บาท) ????????????????: เข้มขม หวานน้อย โดนใจไม่น้อยเลยจ๊ะ

<<แบ่งรางวัลค่าหัวที่ไล่ล่ามา>>

     >รสชาติ – 3.5/5 : ดีงามใช้ได้ตามท้องเรื่องครับ เนื้อชุ่มฉ่ำพอใช้ได้ เบคอนทอดออกเค็มๆ แพนเค้กพอทานได้ ส่วนไอศครีมกับช็อกโกแลตผมชอบ 555+ โดยรวม วัตถุดิบและรสสัมผัสดีพอใช้ ความสดใหม่และสะอาดดี ความหอมพอใช้ได้ ความเข้มข้นและเข้ากันดีใช้ได้ หน้าตาและสีสันน่าทานพอใช้ครับ

     >ราคา – 3.5/5  : พอได้แวะหากัน กระชับความสัมพันธ์กันก็พอ เรื่องคุณภาพของโปรดักท์ยังถือว่าอยู่ในมาตรฐานดีใช้ได้ครับ แต่แพนเค้กเนื้อยังไม่ฟินเท่าไหร่ ดีที่ไอศครีมและช็อกโกแลตยังดีงามตามท้องเรื่องช่วยคะแนนได้บ้าง ซึ่งน้อง GB ก็พอทานได้น้า..
 
      >บรรยากาศ – 3.75/5 : ร้านใหญ่ดีใช้ได้ครับ ตกแต่งตามสไตล์ร้านสาขาปกติ มีโต๊ะเก้าอี้เยอะดีพอประมาณ สะอาดสะอ้านและเป็นระเบียบระบบดีครับ Wifi ฟรี รหัสอยู่ในใบเสร็จ สัญญาณแรงพอใช้ได้ ชอบๆ 555+ ห้องน้ำชั้น 2 สไตล์ loft ดีงามไม่เบา เราแทบอยากแอบไปนอน 555+

     >บริการ – 3.5/5 : น้องๆพูดจาสุภาพดี และยิ้มแย้มแจ่มใสพอใช้ได้ครับ ให้บริการรวดเร็ว ถูกต้องดี ให้คำแนะนำดีใช้ได้  ความรวดเร็วในการตระเตรียมอาหารจัดว่าดีใช้ได้ สถานที่จอดรถก็พอกล้อมแกล้มได้ไปเรื่อยๆ เข้าออกกันพลันลวันเลยจ้า 

<< ท่านนายพลสดุดี ประดับยศ >>

     พึ่งพาได้

=================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.
